Eksodus 9:15, 16
15 Want ek kon my hand nou al uitgesteek het om jou en jou volk met ’n verwoestende plaag te tref, en jy sou van die aarde af uitgewis gewees het. 16 Maar om dié rede het ek jou nog laat bestaan: sodat ek jou my krag kan wys en sodat my naam oor die hele aarde bekend gemaak kan word.+
Eksodus 18:10, 11
10 Toe het Jetro gesê: “Mag Jehovah geloof word, wat julle van Egipte en van Farao gered het, en wat die volk uit Egipte se greep gered het. 11 Nou weet ek dat Jehovah groter is as al die ander gode+ as gevolg van wat hy gedoen het aan diegene wat hoogmoedig was en sy volk sleg behandel het.”
Josua 2:9, 10
9 Sy het vir hulle gesê: “Ek weet dat Jehovah die land aan julle sal gee+ en dat die vrees vir julle ons oorweldig het.+ Al die inwoners van die land het moed verloor as gevolg van julle,+ 10 want ons het gehoor hoe Jehovah die water van die Rooisee voor julle laat opdroog het toe julle Egipte verlaat het+ en wat julle gedoen het aan Sihon+ en Og,+ die twee konings van die Amoriete, wat julle aan die ander kant* van die Jordaanrivier vernietig het.